
Săptămâna  „Școala altfel: Să ştii mai multe, să fii mai bun!” a fost un amalgam de activităţi desfăşurate într-un mod creativ  de către elevi, şcolarii având posibilitatea de a demonstra că învățatul poate fi și distractiv. Fără presiunea unui clopoţel, a tablei, a lecţiei şi mai ales a catalogului, elevii s-au bucurat în unanimitate de  “săptămâna  altfel”. Prin joc și joacă, elevii și-au potolit setea de cunoaștere, și-au dat frâu liber imaginației și au muncit, cot la cot cu dascălii lor, pentru a putea înfrumuseța școala cu creațiile lor și pentru a absorbi cât mai multă cunoaștere de frumos într-un timp relativ scurt.
Această săptămâna a avut ca scop implicarea elevilor în diverse activități nonformale și informale, pentru a le dezvolta deprinderi noi, altele decât cele prevăzute în programele școlare. Astfel, aceștia,pe parcursul întregului program, au desfășurat atât ateliere de creație, dar și drumeții și excursii, au fost și bucătari, dar și critici de film, au învățat să vândă produse și să își gestioneze banii și nu în ultimul rând și-au amintit că vine marea sărbătoare a Paștelui și au participat la o slujbă de sfințire a apei. 
               Pentru elaborarea programului de activităţi, în timpul primului semestru, s-au solicitat propuneri elevilor, la orele de dirigenţie şi cadrelor didactice, în cadrul şedinţelor comisiilor metodice. După colectarea propunerilor, s-au desfăşurat dezbateri în colectivele de elevi, în consiliul elevilor, în consiliul profesoral şi în comitetul reprezentativ al părinţilor, în vederea adoptării programului agreat de majoritatea elevilor şi a cadrelor didactice.
Tipurile de activităţi care s-au organizat în săptămâna menţionată, durata acestora, modalităţile de organizare şi responsabilităţile s-au stabilit în consiliul profesoral şi s-au aprobat de consiliul de administraţie al unităţii de învăţământ.
Consilierul educativ din unitatea de învăţământ a centralizat propunerile agreate, în vederea includerii acestora în Calendarul Activităţilor Educative ale unităţii de învăţământ, ca domeniu distinct: programul ”Să ştii mai multe, să fii mai bun!”.
 	Conducerea unităţii de învăţământ a asigurat popularizarea programului ”Să ştii mai multe,  să fii mai bun!”, la nivel local pentru crearea unui impact pozitiv al activităţilor organizate, atât în unitatea de învăţământ cât şi în comunitate.
           
Scopul activităţilor din programul „Să ştii mai multe, să fii mai bun!” a fost de a dezvolta relaţiile de colaborare dintre elevi prin acţiuni educative şi culturale, cât şi între şcoală şi familiile elevilor, respectiv cu alte instituţii ale statului, prin activităţi variate la nivel preşcolar, primar şi gimnazial astfel:
1. La nivel preşcolar s-au derulat activităţi de vizionare de poveşti, de creare de desene, colaje, panouri, icoane, coşuleţe, programate pe zile şi intitulate: Cartea – prietena mea, Învățăm să reciclăm!, Lumea adâncurilor, Carnavalul măştilor, Aer, joc şi mişcare etc.
 Acţiunile menţionate au dus la îndeplinirea obiectivelor propuse:
  - să conştientizeze pericolele care apar în urma unor comportamente incorecte în pădure (joaca cu focul, incendii în pădure, cutremure de pământ);
-  să conştientizeze pericolele care pot surveni în urma nerespectării regulilor de circulaţie;
- să cunoască semnificaţiile religioase, simbolurile Paştelui, Floriilor;
       B. La nivel primar s-au desfăşurat jocuri de rol, concursuri literare, desene şi colaje specifice primăverii, activităţi sportive diverse (întreceri sportive, ştafetă, fotbal), cumulate în zile bine stabilite şi denumite sugestiv: Salvaţi Planeta Pământ!, Datini și obiceiuri la români, Activități sportive, Ziua filmului ect. 
Obiectivele atinse prin programele sus-numite au fost următoarele:
- formarea atitudinii de responsabilitate şi respect faţă de carte;
- dezvoltarea interesului pentru tradiţiile româneşti;
            - formarea unei atitudini ecologice, prin aplicarea unor deprinderi de îngrijire şi ocrotirea mediului, aplicand cunoştinţele dobândite;
             - formarea şi cultivarea interesului pentru problematica şi menţinerea sănătăţii;
             - dezvoltarea deprinderilor motrice;
             - practicarea sportului pentru menţinerea sănăţătii;
             - dezvoltarea spiritului de competiţie şi echipă.
          C. La nivel gimnazial, în două zile s-au realizat activități asportive, ecologice sub titluri sugestive ca: ZIUA ECOLOGICA, ZIUA ABILITĂȚILOR, Cinematograful din clasa, Șezătoare etc.
	Acţiunile valorificate în cadrul programului Să ştii mai multe, să fii mai bun! şi-au atins cu succes obiectivele propuse, prin jocuri interactive, ateliere de lucru, dezbateri:
- cultivarea simţului artistic şi a aprecierii însemnătăţii valorilor tradiţionale şi zonale;
- cultivarea noţiunilor ce ţin de codul bunelor maniere;
- alfabetizarea civică a elevilor prin familiarizarea cu limbajul impus de codul bunelor maniere
- participarea activă la amenajarea expoziţiei apreciind corect valoarea fiecărui produs expus spre vânzare;
- însuşirea de cunoştinţe privind procurarea materialului săditor, distanţele de plantare a viei, pichetatul şi săpatul gropilor, plantarea propriu-zisă, respectiv tăierea şi conducerea viţelor;
- promovarea educaţiei alternative şi a normelor ecologice.
- să dea exemple de alimente sănătoase din fiecare categorie: lactate, fructe, legume, carne, făinoase, urmărind ,,Piramida Alimentelor”;


Rezultatele înregistrate: 

La toate activităţile desfăşurate au participat toţi elevii, fapt ce dovedeşte că activităţile realizate au fost nu numai instructiv educative, dar au reuşit să trezească interes şi o implicare activă a elevilor şi a părinţilor:
- dobândirea de către elevii din grupurile ţintă de competenţe şi abilităţi necesare inserţiei sociale şi autodezvoltării profesionale prin activităţi extracurriculare;
- identificarea problemelor din comunitate care s-ar putea rezolva prin activităţi ale şcolii;
expoziţie cu materialele de dezvoltare extracurriculară ;

Alte rezultate înregistrate:
 	CD cu fotografii,  produse realizate de elevi,  prezentări PPT,  expoziţie foto / desene, fişe cu impresiile elevilor, expoziţie cu produsele realizate de elevi.

Concluzii: 
Prezentul program, prin obiectivele generale şi specifice, prin implicarea permanentă a echipei de proiect, va conduce nemijlocit la conştientizarea  comunităţii locale, a preşcolarilor şi elevilor privind importanţa activităţilor cultural-artistice, literare, de cunoaştere şi sportive în afirmarea personalităţii acestora, a dezvoltării competenţelor/ talentelor din diverse domenii. Prin  derularea  responsabilă   a  acestuia,  elevii  au avut posibilitatea să-şi formeze un comportament liber, responsabil, deschis spre comunicare şi iniţiativă. Au conştientizat valoarea efortului depus prin contribuţia lor activă la prezentarea unor activităţi recreative, cultural-artistice şi sportive, a obiceiurilor şi tradiţiilor româneşti.
Analiza SWOT:

  a) Puncte tari: 
- buna colaborare şi realizare de parteneriate educaţionale;
- munca în echipă; 
- implicarea în activităţi a elevilor şi cadrelor didactice în realizarea obiectivelor;
- crearea unui climat educaţional deschis şi stimulativ prin relaţiile interpersonale;
- cadre didactice bine pregătite din punct de vedere ştiinţific, majoritatea cu experienţă profesionale.
b) Puncte slabe:
- timp insuficient pentru a se realiza astfel de activităţi;
- cadru restrâns de resurse financiare pentru motivarea cadrelor didactice
- reticenţa faţă de nou şi schimbare a unor părinţi;
- fonduri insuficiente pentru realizarea activităţilor şi pentru a răsplăti rezultatele obţinute de elevi;
- neimplicarea părinţilor suficient în activităţi.
c) Oportunităţi: 
- amploarea efectelor activităţilor cultural artistice şi sportive;
- dorinţa cadrelor didactice pentru schimburi de experienţă şi pentru acţiuni organizate în parteneriat;
- creşterea calităţii parteneriatului, a iniţiativei private şi a sprijinului comunitar pentru dezvoltarea şi susţinerea actului educaţional.
d) Ameninţări :
- insuficientă conştientizare a părinţilor elevilor/ şcolarilor privind rolul lor de principal partener educaţional al şcolii;
- criza de timp a părinţilor, urmată de scăderea interesului faţă de şcoală, conservatorismul;
- multitudinea ofertelor de activităţi duce la suprasolicitare;
- motivarea financiară scăzută a cadrelor didactice.
            Activităţile din cadrul programului „Să ştii mai multe, să fii mai bun!” au fost complexe, s-au bazat pe o bună comunicare,  au fost tratate cu seriozitate şi au implicat un număr mare de elevi, cadre didactice, părinţi şi foruri ale comunităţii locale. 
Prin activităţile desfăşurate, cadrele didactice şi-au propus să contribuie la dezvoltarea unor atitudini şi comportamente democratice specifice elevilor, stimulând atât iniţiativa şi răspunderea personală, cât şi solidaritatea de grup, spiritul critic, capacitatea de argumentare, de a acţiona şi de a rezolva problemele în mod responsabil.

